**RAPORT DE ACTIVITATE APM ARGES**

Agenţiile judeţene pentru protecţia mediului îndeplinesc atribuţiile Agenţiei Naţionale pentru Protecţia Mediului de implementare a politicilor, strategiilor şi legislaţiei în domeniul protecţiei mediului la nivel judeţean, precum şi la nivelul municipiului Bucureşti.

Preşedintele Agenţiei Naţionale pentru Protecţia Mediului a aprobat pentru Agenţia pentru Protecţia Mediului Argeş un număr de 48 de posturi, din care:

* 4 pentru funcţii publice de conducere;
* 43 pentru funcţii publice de execuţie;
* 1 pentru personalul contractual.

**Monitorizarea calitatii aerului**

Reţeaua de monitorizare a calităţii aerului în judeţul Argeş este formată dintr-un număr 7 staţii fixe automate, incluse în Sistemul National de Monitorizare a Calităţii Aerului. Clasificarea staţiilor, în raport cu scara de reprezentativitate spaţială şi cu sursele de poluare urmărite este următoarea:

|  |  |  |  |
| --- | --- | --- | --- |
| **Nr. Crt.** | **Tip** | **Locaţie** | **Parametri monitorizaţi** |
| 1. | Trafic | Piteşti, Bdul Bălcescu, bloc L5 | NOx, SO2, CO, PM10, COV |
| 2. | Fond urban | Piteşti, Str. Victoriei nr. 20 | NOx, SO2, CO, O3, PM2.5, PM10, metale, COV, meteo |
| 3. | Fond suburban | Budeasa, Școala Valea Mărului | NOx, SO2, CO, O3, PM10, COV, meteo |
| 4. | Fond suburban | Călinești, Școala Radu Negru | NOx, SO2, CO, O3, PM10, COV, meteo |
| 5. | Industrial 2 | Oarja, Primărie | NOx, SO2, CO, O3, PM10, COV, meteo |
| 6. | Industrial 1 | Câmpulung, Calea Pietroasa | NOx, SO2, CO, PM10, meteo |
| 7. | Fond urban | Curtea de Arges, str. Negru Voda, nr. 131 | NOx, PM10, COV, metale, meteo |

În urma validării datelor şi a evaluării în conformitate cu prevederile Legii 104/2011 p*rivind calitatea aerului înconjurător*, nu au fost înregistrate depăşiri ale valorilor limită/ţintă sau a pragurilor de alertă pentru niciunul dintre indicatorii monitorizaţi. Pentru indicatorul PM10 determinat gravimetric au fost înregistrate depăşiri ale valorii limită zilnice pentru protecția sănătăţii umane de 50 µg/m3 pentru, fără a se depăși de peste 35 ori într-un an calendaristic.

|  |  |  |  |  |  |
| --- | --- | --- | --- | --- | --- |
| **Stație** | **Depăşiri zilnice înregistrate PM10** | | | | |
| **Data** | **Valoare (µg/m3)** | **Luna** | **Total lună** | **TOTAL** |
| AG1 | 19-Jan-21 | 66.77 | ianuarie | 7 | **18** |
| 20-Jan-21 | 78.58 |
| 21-Jan-21 | 70.22 |
| 22-Jan-21 | 75.03 |
| 23-Jan-21 | 62.87 |
| 29-Jan-21 | 55.78 |
| 30-Jan-21 | 75.04 |
| 6-Feb-21 | 52.69 | februarie | 10 |
| 17-Feb-21 | 51.96 |
| 18-Feb-21 | 70.13 |
| 20-Feb-21 | 74.4 |
| 21-Feb-21 | 63.41 |
| 22-Feb-21 | 58.14 |
| 23-Feb-21 | 58.14 |
| 24-Feb-21 | 65.59 |
| 25-Feb-21 | 64.14 |
| 26-Feb-21 | 54.33 |
| 4-Mar-21 | 62.41 | martie | 1 |
| AG2 | 19-Jan-21 | 52.42 | ianuarie | 4 | **5** |
| 20-Jan-21 | 56.51 |
| 21-Jan-21 | 50.51 |
| 22-Jan-21 | 54.14 |
| 20-Feb-21 | 51.78 | februarie | 1 |
| AG3 | 2-Jan-21 | 56.14 | ianuarie | 5 | **9** |
| 18-Jan-21 | 54.68 |
| 19-Jan-21 | 63.31 |
| 20-Jan-21 | 70.67 |
| 29-Jan-21 | 52.87 |
| 17-Feb-21 | 61.59 | februarie | 4 |
| 18-Feb-21 | 60.05 |
| 20-Feb-21 | 67.22 |
| 25-Feb-21 | 79.21 |
| AG4 | - | - | - | - | **0** |
| AG6 | 20-Feb-21 | 56.23 | februarie | 1 | **1** |
| AG7 | - | - | - | - | **0** |

Considerăm că principala cauză a acestor depăşiri a fost fenomenul de inversiune termică prezent în perioada rece a anului (ianuarie-februarie), care a defavorizat dispersia poluanților pe verticală, prin diminuarea curenților ascendenți.

A predominat dispersia pe orizontală, care a condus la acumularea şi menţinerea la joasă înălţime a poluanţilor emişi de sursele de suprafață, asociate activităților de încălzire casnică, industriale sau trafic auto. Acest fapt a fost confirmat de creşterea valorile înregistrate şi pentru ceilalţi poluanţi măsuraţi, începând cu orele 21 ale fiecărei zi, fără a se înregistra însă depăşiri ale valorilor limită ale acestora.

Menţionăm că au fost trimise notificări către Primăria Piteşti şi GNM-CJ Argeş cu privire la depăşirile înregistrate în staţia AG1, în scopul evitării declanşarii procedurii de infringement, şi s-a solicitat luarea de măsurile suplimentare pentru diminuarea emisiilor de PM10 din sursele locale.

**Planuri de calitate a aerului în judeţul Argeş**

Prin OMMAP nr. 1206/2015, publicat în MO nr. 682/08.09.2015, aglomerarea municipiului Piteşti şi zona judeţului Argeş au fost încadrate în regimul de gestionare II a ariilor din zonele şi aglomerările privind calitatea aerului şi a fost necesară elaborarea **Planului de menţinere a calităţii aerului în judeţul Argeş**. Acesta a fost elaborat de atre Consiliul Judeţean Argeş, a fost avizat favorabil de APM Argeş şi ANPM-CECA prin referatul nr. 2/126/EIC/05.05.2020 şi aprobat prin Hotărârea CJ Argeş nr. 140/27.05.2020.

În prezent, **Planul de menţinere a calităţii aerului în judeţul Argeş** este pus în aplicare prin luarea măsurilor/acţiunilor în termenele stabilite pentru a asigura o eficienţă crescută a îmbunătăţirii calităţii aerului. Comisia tehnică urmăreşte realizarea măsurilor şi întocmeşte anual un raport cu privire la stadiul realizării măsurilor pe care îl supune spre aprobare consiliului judeţean. Pentru anul 2020 raportul privind stadiul realizării măsurilor din planul de menţinere a calităţii aerului a fost elaborat şi aprobat prin Hotărârea CJ Argeş nr. 41/25.02.2021 şi transmis către APM Argeş prin adresa nr. 5287/02.03.2021.

Prin OMM nr. 598/2018, publicat în MO nr. 549/02.07.2018, aglomerarea municipiului Piteşti a fost încadrată în regimul de gestionare I a ariilor din zonele şi aglomerările privind calitatea aerului pentru poluantul particule în suspensie (PM10) şi a fost necesară elaborarea **Planului de calitate a aerului**. Acesta a fost elaborat de către Primăria Piteşti, a fost avizat favorabil de APM Argeş şi ANPM-CECA prin referatul nr. 2/336/PEC/08.12.2020 şi aprobat prin Hotărârea CL Piteşti nr. 438/23.12.2020.

În prezent, conform HG 257/2015, **Planul de calitate a aerului pentru indicatorul PM10 în aglomerarea Piteşti** este pus în aplicare prin luarea măsurilor/acţiunilor în termenele stabilite pentru a asigura o eficienţă crescută a îmbunătăţirii calităţii aerului. Comisia tehnică urmăreşte realizarea măsurilor şi întocmeşte trimestrial şi anual rapoarte cu privire la stadiul realizării măsurilor pe care le supun spre aprobare consiliului local. Raportul anual aprobat privind stadiul realizării măsurilor din planul de calitate a aerului se pune la dispoziţia publicului prin publicarea pe adresa proprie de internet şi se transmite APM până la data de 15 februarie a anului următor.

Comisariatul judeţean al GNM controlează aplicarea măsurilor şi întocmeşte anual un raport cu privire la stadiul de realizare, precum şi cu privire la atingerea indicatorilor cuantificabili din punctul de vedere al eficienţei, prevăzuţi în plan. Raportul se transmite până la data de 15 februarie a anului următor către APM, care monitorizează, la nivel teritorial, efectele aplicării măsurilor prin care se reduce nivelul poluanţilor sub valorile-limită, valorile-ţintă, respectiv sub obiectivul pe termen lung, pentru asigurarea unei calităţi a aerului înconjurător în condiţiile unei dezvoltări durabile.

**Reţeaua Naţională de Supraveghere a Radioactivităţii Mediului** (RNSRM) face parte din sistemul integrat de supraveghere a poluării mediului pe teritoriul României. Sistemul Naţional de Avertizare/Alarmare pentru Radioactivitatea Mediului (SNAARM) cuprinde în prezent 88 staţii automate de monitorizare a debitului dozei gama în aer şi 5 staţii automate de monitorizare a radioactivităţii apei.

Programul naţional standard de monitorizare a radioactivităţii mediului se realizează în judeţul Argeş cu ajutorul unei staţii automate dotată cu sistem fix de măsurare a debitului dozei gamma absorbite în aer şi inclusă în Reţeaua Naţională de Supraveghere a Radioactivităţii Mediului. În plus sunt efectuate măsurători beta globale pentru: aerosoli atmosferici (1 punct prelevare cu frecvenţa 4/zi), depuneri uscate şi precipitaţii atmosferice (1 punct prelevare cu frecvenţa zilnică), ape (2 puncte prelevare cu frecvenţa zilnică), sol şi vegetaţie (1 punct prelevare cu frecvenţa săptămânală).

Programul anual special de monitorizare aprobat pentru judeţul Argeş cuprinde măsurători beta globale pentru: ape (1 punct prelevare cu frecvenţa zilnică, 1 punct prelevare cu frecvenţa lunară, 1 punct prelevare cu frecvenţa trimestrială), sol şi vegetaţie (5 puncte prelevare cu frecvenţa anuală).

Toate valorile determinate s-au încadrat în fondul natural al zonei.

**Ariile naturale protejate**

În România, au fost desemnate, în scopul asigurării măsurilor speciale de protecţie şi conservare în situ a bunurilor patrimoniului natural, următoarele categorii de arii naturale protejate:

**a)** de interes naţional: rezervaţii ştiinţifice, parcuri naţionale, monumente ale naturii, rezervaţii naturale, parcuri naturale;

**b)** de interes internaţional: situri naturale ale patrimoniului natural universal, geoparcuri, zone umede de importanţă internaţională, rezervaţii ale biosferei;

**c)** de interes comunitar sau situri "Natura 2000": situri de importanţă comunitară, arii speciale de conservare, arii de protecţie specială avifaunistică;

**d)** de interes judeţean sau local: stabilite numai pe domeniul public/privat al unităţilor administrative

**Situaţia ariilor naturale protejate in judeţul Argeş:**

* 1 parc national: Parcul National Piatra Craiului(Administratia Parcului National Piatra Craiului )-RNP ROMSILVA
* ANANP:
* arii naturale protejate de interes naţional = 31
* arii naturale protejate de interes local (declarate prin HCJ/HCl) = 56
* SCI – situri de importanţă comunitară (declarate prin Ordinul 2387/2011) = 13
* SPA – situri de protecţie avifaunistică (declarate prin HG 971/2011) = 3

**Situație Pădurea Trivale-martie 2021**

-Prin Ordinul nr.39/09.04.2010 emis de Instituţia Prefectului Judeţului Argeş a fost constituit Grupul de Lucru pentru iniţierea demersurilor în scopul declarării Pădurii Trivale ca arie protejată de interes naţional.

-Grupul de Lucru a fost format din 13 instituţii şi două organizaţii neguvernamentale. Acest grup a stabilit un regulament de organizare şi funcţionare din care rezultă că rolul ARPM Piteşti a fost acela de a coordona activitatea grupului şi de a asigura secretariatul acestuia. ARPM Piteşti nu a avut rol de avizator şi nu a emis acte de reglementare în acest sens.

-Grupul de lucru a realizat documentaţia necesară în conformitate cu prevederile legislaţiei în vigoare (Ordinul nr.1710/2007). Documentaţia astfel întocmită conţine:

-studiul de fundamentare ştiinţifică

-formularul standard pentru caracterizarea ariei protejate

-hartă în format digital si pe hârtie

-avizul Academiei Române

Precizăm că la dosarul de instituire a regimului de rezervaţie naturală au fost ataşate avizele explicite ale următoarelor instituţii:

|  |  |  |
| --- | --- | --- |
| Nr.crt. | Instituţie | Nr. şi data avizului |
| 1 | Consiliul Judeţean Argeş | 13875/28.10.2010 |
| 2 | Primăria Municipiului Piteşti | 58023/01.12.2010 |
| 3 | Direcţia Silvică Argeş | 8708/23.12.2010 |
| 4 | Direcţia pentru Agricultură Argeş | 6256/16.11.2010 |

-Asigurând secretariatul Grupului de Lucru ARPM Piteşti a transmis întreaga documentaţie autorităţii centrale pentru protecţia mediului mediu , conform legislaţiei în vigoare, prin adresa nr.12940 din 22.12.2010, înregistrată la autoritatea centrală pentru protecţia mediului cu nr.57346 din 29.12.2010, în vederea declarării prin act normativ (OUG nr.57/2007 cu modificările ulterioare art.8, alin. (2).

Prin realizarea documentaţiei, **scopul Grupului de Lucru a fost atins.**

-Din anul 2010 și până în prezent au fost întreprinse numeroase acţiuni atât la nivelul secretariatul Grupului de Lucru cât şi la nivelul autorităţii centrale pentru protecţia mediului, în scopul atingerii obiectivului propus.

Aceste eforturi au culminat cu aparitia pe pagina web a autorităţii centrale pentru protecţia mediului, a 3 (trei) proiecte de hotarari de guvern pentru declararea Pădurii Trivale ca arie protejată de interes naţional.

In luna februarie 2021 a aparut pe pagina web a autorităţii centrale pentru protecţia mediului proiectul de ordin de ministru prin care pentru suprafata propusa ca rezervatie natural Padurea Trivale, se instituie regimul de arie naturală protejată și se declară ca sit de importanță comunitară Padurea Trivale.

**SITUAȚIE PAGUBE VÂNAT 2021**

**Anul 2021**

Pagubele semnalate pana la data de 22.06.2021 sunt în număr de 39, dintre care:

- URS: 37

- RÂS: 2

**SITUAȚIA DEROGĂRILOR LA NIVELUL ANULUI 2021**

**Anul 2021**

1) **Solicitări recoltare:**

- 1 exemplar urs – 0 aprobat

2**) Solicitări relocare:**

-1 exemplar urs – 1 aprobat – nerealizat

**Efective specii 2021 – URS, LUP**

|  |  |
| --- | --- |
| **2021** | |
| Optim | Evaluate |
| 279 | 1313 |
| 83 | 508 |

**Schema de aplicare a HG 1679/2008 despagubiri**

**1.Persoana pagubita:** depune o cerere scrisa la primaria localitatii unde s-a produs paguba in termen de 24 ore de la descoperirea pagubei produse de speciile de vanat.

**2.Primarul:** convoaca comisia in termen de 24 de ore de la data inregistrarii cererii persoanei pagubite. Termenul pentru intrunirea comisiei este de 48 ore.

Termenele stabilite pe ore, încep să curgă de la ora 00,00 a zilei următoare, iar termenul care cuprinde sau se sfârşeşte într-o zi de sărbătoare legală sau când serviciul este suspendat se prelungeşte până la sfârşitul zilei de lucru următoare.

**3.Comisia**

Conform prevederilor art.3 comisia are urmatoarea componenta:

-un reprezentant al Garzii Forestiere Ploiesti

-un reprezentant al Agentiei pentru Protectia Mediului Arges

-un reprezentant al Directiei Agricole Arges

-un reprezentant al aparatului primarului

La constatarea pagubelor pot participa reprezentanţi ai gestionarului faunei de interes cinegetic din cuprinsul fondului cinegetic şi ai structurii de administrare a ariei protejate neincluse în fonduri cinegetice sau în care vânătoarea nu este admisă, după cum paguba a fost produsă în fondul cinegetic sau în aria protejată.

Constatarea pagubelor se face numai in prezenta persoanei pagubite sau a unui reprezentant legal al acesteia.

Deciziile în comisie se iau cu votul majorităţii simple a membrilor prezenţi, iar în caz de paritate de voturi, votul decisiv aparţine reprezentantului aparatului de specialitate al primarului.

Constatarea şi evaluarea pagubelor produse de speciile de faună de interes cinegetic culturilor agricole/silvice sau animalelor domestice se consemneaza de catre comisie intr-un proces –verbal.

Procesele-verbale încheiate se aprobă prin decizie a conducătorului structurii teritoriale de specialitate a autorităţii publice centrale care răspunde de silvicultură, în a cărui rază de competenţă s-a produs paguba. (pentru judetul Arges-Garda Forestiera Ploiesti).

**4.Despagubirile**

Despăgubirile pentru pagubele produse de către exemplare din speciile de faună de interes cinegetic, prevăzute în anexele la Legea nr. 407/2006, cu modificările şi completările ulterioare, se suportă potrivit prevederilor art. 13 din aceeaşi lege.

**Pentru pagubele produse de speciile protejate cuprinse in anexa 2 (ex:urs, lup, ras)**

Despăgubirile pentru pagubele produse de către exemplarele din speciile de faună de interes cinegetic cuprinse în anexa nr. 2 se suportă de autoritatea publică centrală pentru protecţia mediului, din bugetul aprobat cu această destinaţie.

Persoana pagubita trebuie sa aibe animalele inregistrate conform legii si adeverinta de la medicul veterinar privind evidenta animalelor si cauza decesului.

**Pentru pagubele produse de speciile cuprinse in anexa 1(ex:mistret, caprior)**

Proprietarii culturilor agricole, silvice sau proprietarii de animale domestice, precum şi gestionarii fondurilor cinegetice trebuie să îndeplinească obligaţiile pentru prevenirea pagubelor ce pot fi cauzate de exemplarele din speciile de faună de interes cinegetic cuprinse in anexele 3 si 4 din HG 1679/2008.

**Obligatiile persoanei pagubite:**

-sa aibe inregistrate suprafetele de teren sau animalele conform legii

-sa solicite in scris gestionarului fondului cinegetic sa aplice masuri de prevenire

-sa amplaseze propiile mijloace de indepartat animalele salbatice

-sa asigure paza in perioadele cand culturile sunt frecventate de vanat

Pentru situaţiile în care atât gestionarul, cât şi proprietarii de culturi agricole, silvice şi de animale domestice şi-au îndeplinit toate obligaţiile pentru prevenirea pagubelor, despăgubirile se suportă de către autoritatea publică centrală care răspunde de silvicultură, din bugetul aprobat cu această destinaţie.

In situatia in care persoana pagubita nu a indeplinit obligatiile ce ii revin, aceasta nu va putea fi despagubita.

Pagubele vor fi suportate de gestionarul faunei cinegetice de pe cuprinsul fondurilor cinegetice în cauză, dacă acesta nu şi-a îndeplinit obligaţiile pentru prevenirea pagubelor.

Gestionarul fondului de vanatoare solicita un punct de vedere común APM+GNM, referitor la intentia de a realiza actiunea de relocare/recoltare a exemplarelor strict protejate din fauna slbatica.

Punctul de vedere favorabil impreuna cu alte documente (procese-verbale pagube, sesizari ale administratiilor publice locale, sesizari ale cetatenilor, etc.) se depun la autoritatea publica centrala pentru protectia mediului , in vederea obtinerii autorizatiei de mediu, conform ord. 410/2008.

**Gestionarea deseurilor** In judeţul Argeş funcţioneazăDepozitul de deşeuri solide Albota din municipiul Piteşti, str. Zona străzii Turceşti, judeţul Argeş, titular **SC GIREXIM UNIVERSAL S.A. ca lider al Asocierii SC GIREXIM UNIVERSAL S.A. - SC ECO BIHOR SRL - KEVIEP EPITOIPARI ES KERESKEDELMI KFT** în baza Autorizaţiei integrată de mediu nr. 1/24.03.2021.

In cadrul Sistemului de Management Integrat al Deşeurilor din judeţ funcţionează 3 staţii de transfer: Costeşti, Curtea de Argeş şi Câmpulung.

Operatorii de salubritate autorizaţi: SC Financiar Urban SRL, SC Salubritate 2000 SA, SC Salubris SA Slatina, punct de lucru Piteşti.

APM Arges a emis Avizul de mediu nr. 6/18.05.2021 pentru Planul Judeţean de Gestionare a Deșeurilor la nivelul judeţului Argeş, pentru asigurarea la nivel local a unui management performant al deseurilor, cu un impact cât mai redus asupra mediului şi a sănătăţii umane.

Obiectivele tehnice principale, pentru gestionarea deșeurilor pentru perioada de planificare 2021-2025 sunt:

* Reducerea cantitatii de deseuri municipale depozitate;
* Depozitarea deșeurilor numai în depozite conforme;
* Depozitarea în depozitul de pe teritoriul județului Argeș numai a deșeurilor supuse în prealabil unor operații de tratare;
* Reducerea cantității depozitate de deșeuri biodegradabile municipale;
* Creșterea etapizată a gradului de pregătire pentru reutilizare și reciclare prin aplicarea ierarhiei de gestionare a deșeurilor;

APM Arges desfăşoară activităţile specifice, conform prevederilor legale în vigoare, în scopul inventarierii, investigării, evaluării, remedierii şi monitorizării zonelor în care solul

APM Arges colectează, validează şi prelucrează date şi informaţii în domeniul chimicale, conform cerinţelor legale în vigoare, şi întocmeşte inventarele specifice.

În ceea ce priveşte **activitatea de reglementare**, APM Argeş are următoarele atribuţii:

* emite avize de mediu pentru planuri şi programe;
* emite acorduri de mediu pentru proiecte publice şi privateş
* emite autorizaţii de mediu pentru activităţi supuse procedurii de reglementare din punct de vedere al protecţiei mediului;
* emite notificari / suspendari pentru nerespectarea condiţiilor impuse în actele de reglementare;

colaborează cu Garda Naţională de Mediu în procesul de emitere a actelor de reglementare în vederea aplicării legislaţiei de mediu.

**Situatie Reglementari 2021**

* solicitări informaţii/consultaţii/acte de reglementare: **6170**
* avize de mediu emise: **6**
* planuri/programe adoptate fără aviz de mediu**: 19**
* clasarea notificărilor care nu intră sub incidenţa OUG 57/2007 şi a Legii 292/2018 emise: **1724**
* deciziile etapei de încadrare pentru proiectele care intră sub incidenţa Legii 292/2018 şi OUG 57/2007 emise: **87**
* acorduri de mediu emise: **7**
* autorizaţii integrate de mediu: **2**
* autorizaţii integrate de mediu, revizuite: 6
* autorizaţii de mediu emise: **192**

- **74** autorizaţii emise fără bilanţ de mediu;

* **118** autorizaţii de mediu revizuite;
* decizii de transfer autorizaţii/acorduri de mediu: **11**
* notificări privind neconformităţi cu actele de reglementare: 4.

În cele din urmă, subliniem că APM Argeş şi-a orientat preocuparea pentru dezvoltarea cooperării cu celelalte instituţii învestite cu responsabilităţi în domeniul protecţiei mediului, pentru creșterea capacității profesionale a personalului propriu și instruiri pe domeniul protecţiei mediului si pentru creșterea conștientizării cetățenilor privind importanța protecției mediului.